**Nr. 4313/09.03.2022**

**Comunicat de presă**

La nivelul Inspectoratului Teritorial de Muncă Mureș, în cursul lunii februarie 2022, au fost efectuate 61 de acțiuni de control în domeniul **relațiilor de muncă**.

Cu ocazia acestor verificări au fost identificate 9 persoane care prestau activitate fără a avea încheiat contract individual de muncă, anterior începerii activității și 4 persoane care prestau munca nedeclarata. Inspectorii de muncă au aplicat 73 de sancţiuni contravenţionale, din care 36 avertismente şi 37 amenzi în cuantum de 311.800 lei și s-au dispus 223 de măsuri obligatorii, pentru deficienţele constatate.

Atragem atenția asupra efectelor negative privind munca fără forme legale, munca nedeclarată și munca subdeclarată:

* nu există garanția plății salariului
* nu este asigurat la sistemul public și nu beneficiază de asigurări în cazul unui concediu medical
* timpul lucrat nu constituie vechime în muncă.

La nivelul Inspectoratului Teritorial de Muncă Mureș, în cursul lunii februarie 2022, au fost efectuate un număr de 31 acțiuni de control în domeniul **securității și sănătății în muncă.**

Aspectele vizate de către inspectorii de muncă au fost respectarea legislației securității și sănătății în muncă. Cu ocazia acestor verificări inspectorii de muncă din cadrul Compartimentului Control Securitate şi Sănătate în Muncă au aplicat 12 sancţiuni contravenționale, dintre care 10 amenzi în valoare de 71.000 lei și 2 avertismente.

Principalele deficienţe constatate au fost: comunicare eveniment întârziată, lipsă examen medical, lipsă instruire, lipsă autorizare stivuitor, lipsă autorizare stivuitorist .

În cursul lunii februarie au fost comunicate 32 evenimente în care au fost implicați lucrători, dintre care 2 evenimente s-au soldat cu deces.

Inspector șef

Eva Man

Inspectoratul Teritorial de Muncă Mureș

Adela DURAC